Ordinær generalforsamling i Dansk Filosofisk Selskab den 4. marts 2016.

Generalforsamlingen var indkaldt i nyhedsbrev 2. februar 2016

Generalforsamlingen afholdtes på Københavns Universitet Amager.

Dagsorden mm. if. vedtægterne paragraf 6:

 [1.] Valg af dirigent. Erik Bendtsen valgtes.

[2.] Godkendelse af dagsorden. Dagsordenen godkendtes.

[3.] Godkendelse af referat af forrige generalforsamling. Referatet godkendtes.

[4.] Valg af referent. Jørgen Huggler valgtes.

[5.] Formandens beretning. Eftersom der var sket formandsskifte i oktober blev beretningen delt således, at Jørgen Huggler, der var fratrådt som formand i oktober 2015 berettede om sin del af året, Asger Sørensen, der var valgt som formand ved bestyrelsesmøde i oktober om sin del af året. Desuden redegjorde Finn Collin for forhold vedrørende Danish Yearbook of Philosophy (DYP).

Jørgen Hugglers beretning indeholdt tre punkter: a) generationsskifte i bestyrelsen, herunder ønske om fornyelse på formands- og kassererposten. Navnlig det sidste er en vanskelig proces, men det ser ud til at lykkes med en løbende overgang fra Lars Binderup til Peter Storm-Henningsen. b) Den skriftlige opfordring til filosofiske kolleger om at blive medlem af Selskabet. Finn Collin havde forfattet et udkast, som dernæst var blevet modificeret og udsendt af lokalmiljøernes bestyrelsesrepræsentanter. Resultatet har desværre ikke været overvældende godt. c) Fyringerne på RUC. Huggler havde som formand sendt en bekymringsmail til RUC’s rektor.

Asger Sørensens beretning omhandlede a) formandsskiftet. b) Forholdet til DM, herunder studentermedhjælp. Sagen havde længe stået i stampe, men der var nu skabt ny lovende kontakt. Asger ville gerne høre forslag til, hvad forholdet mellem DFS og DM skal have til indhold. Aktiviteter pt. er kalender og nyhedsbrev (Mathias Christensen), samt e-tidsskriftet Filosofiske Anmeldelser (Finn Jespersen og Louise Jensen). Asger har ansøgt om Tipsmidler til sidstnævnte.

Collin berettede, at DYP 48 redigeret af Thomas Schwarz Wentzer og Søren Gosvig Olesen er ved at være færdig til udgivelse, men at det desværre er den sidste finansierede årgang. I forhold til krav fra forskningsrådene mangler DYP at komme op på 200 eksemplarer. PT er der ca. 80 eksemplarer til biblioteker etc. Og ca. 80 til medlemmer. Der skulle derfor gerne skaffes 40 abonnenter mere. Det overvejes at skifte forlag fra Museum Tusculanum til Aarhus Universitetsforlag.

[6.] Kassereren fremlægger regnskab og budget til godkendelse. Emner: kontingenter, gebyrer, betaling af Set Lonnert for elektronisk registreringssystem til årsmøderne, samt DYP. Det revisoraccepterede regnskab godkendtes. Budget, byggende på ca. 75 medlemmer skitseredes og godkendtes.

[7.] Bestyrelsen fremlægger til generalforsamlingens beslutning sit forslag mht. hvilke institutioner og foreninger, der skal have ret til at udpege medlemmer til bestyrelsen, sammen med eventuelle forslag herom indsendt af medlemmerne. Det vedtoges at bevare de hidtidige institutioner og foreninger, incl. Tidsskrift.

[8.] Behandling af evt. indkomne forslag fra medlemmerne eller bestyrelsen. Der var indkommet tre forslag: a) Peter Kemps forslag til en protest mod universitetsfyringer af filosoffer. Forslaget blev efter diskussion vedtaget med mindre ændringer. b) Et forslag om kontingent stillet af Asger Sørensen i forlængelse af drøftelsen på generalforsamlingen i 2015. Forslaget går ud på at differentiere med 50 kr. mellem medlemmer, der tilmelder sig betalingsservice, og medlemmer, der vælger at betale på traditionel vis. Forslaget blev vedtaget. c) Asger Sørensen foreslog og motiverede at vælge Finn Collin til æresmedlem. Jørgen Huggler foreslog at også Hans Fink skulle være æresmedlem. Det vedtoges at gøre Fink og Collin til livsvarige æresmedlemmer, som ikke behøver at betale kontingent.

[9.] Valg af medlemmer til bestyrelsen. Generalforsamlingsvalgte er Asger Sørensen, Thomas Schwarz Wentzer, Peter Storm-Henningsen, Louise Jensen, Lars Binderup, Finn Jespersen, Søren Riis, Finn Collin, Jon Rostgaard Boisen.

Det meddeltes, at Tidsskrifts (foreningsudpegede) medlem vil være Niklas Amaru Oehlerich-Zurita.

[10.] Fastsættelse af kontingent for det følgende år. Som i Asger Sørensens forslag, se pkt. 8.b: 350 kr for betalingsservicemedlemmer, 400 kr for medlemmer med anden betalingsforhold, halv pris for pensionister, arbejdsløse og studerende.

[11.] Valg af to revisorer for det indeværende år. Erik Bendtsen og Nikolaj Nottelmann valgtes.

[12.] Evt. Den afgåede formand, Jørgen Huggler, og den afgåede kasserer, Lars Binderup, takkedes for deres indsats.